**Faamatalaga Lagolagosua Soifua Manuia ma le Maliega Tusia**

O le faamaumauga lenei ua saunia e le Survivor Experiences Service mo lagolagosua tau soifua manuia. E aogā lagolagosua tau soifua manuia e te gafatia, ma maua ai le lagona saogalemu a o e auai i le auaunaga. E ono aofia ai:

* Faufautua — e aofia i galuega faufautua le talanoa i se sui a'oa'oina (o se faufautua) i faafitauli o e aafia ai. E mafai ona fesoasoani atu e saili auala e gafatia ai ma maua ai se mapusaga mai tulaga na e aafia ai.
* Mirimiri — Mirimiri e tai tutusa lava ma le fofō. O se togafitiga faa-Māori e maua ai se mapusaga. E aofia ai le itu faaleagaga.
* O le tasi o itu e mafai ai ona e gafatia, lagona ai le saogalemu ma le nofo lelei.

E mafai e tomai faapitoa ona fesoasoani e saili le ituaiga lagolagosua tau soifua manuia e fetaui tonu lava ma oe pe afai e faafaigata ona e malamalama i mea, tulaga ese o le mafaufau, po o le faaletonu o le malamalama o le mafaufau.

E taulai le uluai vaega o le faamaumauga lenei i le lagolagosua tau soifua manuia. O le vaega lona lua o le faamaumauga lenei e faamatala ai tulaga e tatau ona fai pe a ua e manao i le auaunaga lagolagosua tau soifua manuia.

**Vaega 1 – Auaunaga lagolagosua tau soifua manuia**

Aisea matou te saunia ai se lagolagosua tau soifua manuia?

Afai e te auai i le Survivor Experiences Service, o lona uiga o le a e faasoa mai i tulaga o sauaga na e aafia ai a o vaaia oe. O se tulaga faigata. E ono aliae ai ni faalogona tiga. Atonu e mapu ai lou mafaufau ua amanaia sau tala e fai. Atonu o se tulaga e faatupu ai lou fiafia, po o se faamāmā avega. Atonu e tupu ai lou ita, faanoanoa, po o le ese o isi lagona. E tāua e leai ma se tulaga e toe faapopoleina ai, e lagona lou saogalemu ma le nofo lelei a o e auai i le auaunaga lenei.

E mafai ona matou saunia lagolagosua tau soifua manuia e aunoa ma se tupe e totogi a o e auai i le auaunaga lenei. E masani ona matou saunia le 4-6 ni faatalanoaga mo le lagolagosua tau soifua manuia. O le a matou taumafai foi e saunia lagolagosua tau soifua manuia mo se vaitaimi umi pe afai o moomia.

Faafesootai lau GP (fomai faaleaiga) po o se auaunaga tau soifua manuia o le mafaufau pe afai o e popole i tulaga maloloina o lou mafaufau. Faafesootai leoleo i le 111 pe afai ua lamatia lou soifua, po o se isi tagata.

O ā mea e aofia ai?

O tulaga nei o le a faagasolo, pe afai ua e manao i se lagolagosua tau soifua manuia:

* Tatou galulue e saili le ituaiga lagolagosua tau soifua manuia e fetaui tonu ma ou manaoga.
* E mafai na avatu ia te oe faamatalaga o se auaunaga lagolagosua tau soifua manuia, e te faafesootai sa'o lava i ai. O le a matou faailoa i ai nisi lagolagosua faaopoopo o e moomia.
* E faatonu e le auaunaga tau lagolagosua se avanoa tou te feiloai ai. E mafai ona tou faafesagai, faia i se video, po o luga o le telefoni.
* O le a tou faia ma le auaunaga tau lagolagosua se fuafuaga o isi tulaga o le a faia i au faatalanoaga. E mafai ona latou faatulaga isi fesoasoani faaopoopo (tau fesootaiga, malamalama, taulai, po o le manatua o mea). E mafai foi ona latou faatonu se auala e te malaga ai, pe a moomia.
* E mulimulitai le auaunaga tau soifua manuia i lau fuafuaga ua fai.
* E mafai lava ona suia lou mafaufau pe taofia foi lou faaaogaina o le auaunaga lagolagosua tau soifua manuia i soo se taimi.
* E faafesootai e le auaunaga tau lagolagosua le Survivor Experiences Service pe afai:
* E lē tatau ona e toe faaauau
* E lē o mafai ona maua atu oe
* E te lē auai i faatalanoaga.

Agatapuia

* E lē faalauaiteleina faamatalaga ma mea uma na e talanoa ai.
* E tatau i le auaunaga lagolagosua tau soifua manuia ona faasoa faamatalaga patino e lē faalauaiteleina pe afai:
* Na e faailoa i ai se lamatiaga ogaoga ia te oe po o se isi tagata. Afai o se tulaga lea e tupu ona faailoa lea e le auaunaga i leoleo po o se auaunaga tau soifua maloloina o le mafaufau. Na o faamatalaga e moomia e faasoa atu e le auaunaga.
* Ua e fai mai sa e aafia, po o faamoemoe e faataunuu, se soligatulafono ogaoga. Afai o se tulaga lea e tupu ona faailoa lea e le auaunaga i leoleo. Na o faamatalaga e talafeagai ona faasoa atu o le a faailoa e le auaunaga lagolagosua tau soifua manuia.
* E faatonu e le faamasinoga le auaunaga e faailoa atu faamatalaga. Na o faamatalaga e talafeagai ona faasoa atu o le a faailoa e le auaunaga lagolagosua tau soifua manuia.

**Vaega 2 – Maliega e auai ai i le auaunaga lagolagosua tau soifua manuia**

Faamolemole faailoa mai, po o le faailoga o le pusa o le maliega tusia, pe afai ua e malamalama i faamatalaga o le faamaumauga lenei, ma ua e manao e faaaoga se auaunaga lagolagosua tau soifua manuia.

E moomia ona matou iloa nisi o faamatalaga e patino ia te oe, pe afai ua e manao e faaaoga se auaunaga lagolagosua tau soifua manuia. E mafai ona e faamatala mai faamatalaga nei i le pepa e faatumu ma toe lafo mai i le pusa meli po o le imeli, po o le imeli mai o se video po o se tautalaga na pu'e o lo o aofia ai faamatalaga uma e moomia ona matou iloa. Tagai i le faaiuga o le faamaumauga lenei e maua ai faamatalaga tau fesootaiga e te faafesootai mai ai.

Faamolemole faailoa mai:

* Lou igoa atoa:
* Lou aso fanau:
* Lou tuatusi:
* Ituaiga lagolagosua tau soifua manuia e te manao e faaaoga (mo se faataitaiga, faufautua, fōfō, e te lē o mautinoa, o isi):
* Manaoga patino mo lagolagosua tau soifua manuia. E mafai ona aofia ai mea e pei o le maua o mea e patino i se itupa po o se nofoaga po o le maua o mea:
* Ituaiga lagolagosua tau soifua manuia sa aogā muamua i taimi ua tuanai (pe afai e iai):
* Ituaiga lagolagosua tau soifua manuia e le i aogā muamua i taimi ua tuanai (pe afai e iai):
* Lagolagoina le faiga o se faaiuga fai – pe afai e talafeagai ai, faamolemole faamatala mai nisi lagolagosua na mafai ai ona e malamalama i faamatalaga nei po o le filifili e faaaoga le auaunaga lagolagosua tau soifua manuia:
* Tulaga moomia tau lagolagosua – e iai se afaina pe a matou faailoa atu i le auaunaga lagolagosua tau soifua manuia e iai sou manaoga faapitoa po o moomia se fesoasoani faaopoopo? E aogā e tapena lelei ai mo le lagolagosua o e moomia. Ioe/Leai

Faamolemole faamatala mai po o fea tonu le auaunaga lagolagosua tau soifua manuia e te manao e faaaoga. Afai o e faatumua le pepa faatumu, faamolemole lio le auaunaga ua e manao ai:

* Tautoko Mai. E fesootai oe e le Tautoko Mai i se auaunaga lagolagosua tau soifua manuia i le tou lotoifale e maua ai tulaga o e moomia.
* Personal Advocacy and Safeguarding Adults Trust. E faapitoa lava i le lagolagoina o tagata e faigata ona malamalama i mea, tulaga ese o le mafaufau, ma faaletonu le malamalama.
* Ou te fia faaaoga se auaunaga tau soifua manuia ou te manao ai. Faamolemole faamatala mai le igoa, ituaiga lagolagosua, ma faamatalaga e faafesootai ai le auaunaga lea:

Afai o e faatumua le laupepa lea, faamolemole saini i lalo ifo ma tusi le aso na faatumu ai:

* Saini:
* Aso:

**Auala e te faafesootai mai ai**

O auala nei e mafai ona e faafesootai mai ai:

* Telefoni 0800 456 090. E vili le 1800 456 032 pe a valaau mai Ausetalia. E tatala telefoni mai le 8:30am-4:30pm taimi Niu Sila.
* Feau tusitusia 8328
* Imeli contact@survivorexperiences.govt.nz
* E mafai na lafo mai se tusi i le Survivor Experiences Service | Ratonga Wheako Mōrehu, PO Box 805, Wellington 6140
* Afai e te Logonoa, faaletonu le faalogo, tauaso toe logonoa, faaletonu le tautala pe faafaigata na tautala, e mafai ona e faaaogaina le New Zealand Relay Service. [www.nzrelay.co.nz](http://www.nzrelay.co.nz)